stanford-oval/wikipedia huggingface dataset:
หมู่เกาะมอสคอส

| หมู่เกาะมอสคอส |
| --- | --- |
หมู่เกาะ
ปากแม่น้ำทวายมองเห็นหมู่เกาะมอสคอสฝั่งซ้ายบนภาพถ่ายโดยนาซา
หมู่เกาะมอสคอสที่ตั้งหมู่เกาะมอสคอสในประเทศพม่า
พิกัด: 14°7′N 97°48′E﻿ / ﻿14.117°N 97.800°E﻿ / 14.117; 97.800
ประเทศ:  พม่า
ภาค:  ภาคตะนาวศรี
พื้นที่
 • ทั้งหมด: 49.19 ตร.กม. (18.99 ตร.ไมล์)
ความสูง: 352 เมตร (1,155 ฟุต)
ประชากร
 • ทั้งหมด: 0 คน
เขตเวลา: UTC+6:30 (เวลามาตรฐานพม่า)
หมู่เกาะมอสคอส เป็นหมู่เกาะในทะเลอันดามัน จังหวัดทวาย นอกชายฝั่งตอนเหนือภาคตะนาวศรี ทิศใต้ประเทศพม่า เกาะเหล่านี้ถูกห้ามมิให้มีการท่องเที่ยวใด ๆ บนเกาะ
ภูมิศาสตร์

หมู่เกาะยาว 70 กิโลเมตร นี้ตั้งอยู่ห่างจากชายฝั่งโดยเฉลี่ยประมาณ 15 กิโลเมตร พื้นที่บกบนเกาะรวมทั้งหมด 49.19 ตารางกิโลเมตร
เกาะเหล่านี้ไม่มีคนอยู่อาศัย แต่ชาวประมงจากพื้นที่ชายฝั่งใกล้เคียงจะอาศัยอยู่ตามชุมชนชั่วคราวบนเกาะบางแห่งช่วงฤดูแล้ง ตามหลักแล้วผู้คนเหล่านี้จะทำประมง ตัดไม้ เก็บไข่เต่าทะเล รังนกนางแอ่น และผลิตภัณฑ์จากป่า
นิเวศวิทยา

โดยทั่วไปเกาะทั้งหมดถูกปกคลุมไปด้วยป่าทึบ และมีความลาดชันสูงจากชายฝั่งหิน เกาะหินเล็ก ๆ ลาดชันนี้มีความสำคัญโดยเป็นแหล่งทำรังของนกนางแอ่น ชายหาดเป็นแหล่งเพาะพันธุ์ของเต่าทะเลสายพันธุ์ต่าง ๆ ในปี ค.ศ. 1924 สมัยอาณานิคม หมู่เกาะทั้งหมดได้รับการประกาศให้เป็นเขตอนุรักษ์สัตว์ป่า และในปี ค.ศ. 1927 ก็ได้เป็นเขตรักษาพันธุ์สัตว์ป่า แม้แต่ในตอนนั้นชาวบ้านก็ยังไปที่เกาะเหล่านี้เพื่อเก็บไข่เต่าจำนวนมาก
ปัจจุบันหมู่เกาะทั้งหมดเป็นพื้นที่คุ้มครองอย่างเป็นทางการแล้ว ซึ่งก็คือเขตรักษาพันธุ์สัตว์ป่าหมู่เกาะมอสคอส จำนวนไข่และรังนกนางแอ่นที่ได้รับอนุญาตให้เก็บมีการจำกัดจำนวน
เกาะต่าง ๆ

มีกลุ่มเกาะย่อยที่แตกต่างกันสี่กลุ่มในแนวหมู่เกาะ:
มอสคอสเหนือ
กลุ่มเกาะไฮนส์ 14°24′N 97°46′E﻿ / ﻿14.400°N 97.767°E﻿ / 14.400; 97.767 เป็นกลุ่มเกาะสี่เกาะและเกาะเล็กหนึ่งเกาะ ตั้งชื่อตามแม่น้ำไฮนส์ ซึ่งปากแม่น้ำตั้งอยู่ห่างไปราว 25 กิโลเมตรทางทิศตะวันออกเฉียงเหนือ เกาะไฮนส์โบะซึ่งเป็นเกาะที่ใหญ่ที่สุดมีความยาว 3.2 กิโลเมตร และกว้าง 1.4 กิโลเมตร จุดสูงสุดอยู่ที่ 312 เมตร
กลุ่มเกาะโบะเย่กาน 14°18′N 97°47′E﻿ / ﻿14.300°N 97.783°E﻿ / 14.300; 97.783 เกาะโบะเย่กาน (ဘုတ်ရေကန်ကျွန်း) เป็นเกาะเดี่ยวที่มีขนาดค่อนข้างใหญ่ มีเส้นผ่านศูนย์กลาง 2 กิโลเมตร จุดสูงสุดอยู่ที่ 359 เมตร ส่วนที่เหลือของกลุ่มเกาะเป็นเกาะเล็ก ๆ หกเกาะที่อยู่กระจัดกระจาย
มอสคอสกลาง (กลุ่มเกาะม่องมะกาน (မောင်းမကန်)) 14°9′N 97°47′E﻿ / ﻿14.150°N 97.783°E﻿ / 14.150; 97.783 เกาะขนาดใหญ่สองเกาะ และเกาะเล็กสองเกาะ เกาะซาเบียะ (စာဗြတ်ကျွန်း) อยู่ทางเหนือสุด จุดสูงสุดอยู่ที่ 119 เมตร เกาะที่ใหญ่ที่สุดคือเกาะเหนือ มีความยาว 6.8 กิโลเมตร และกว้าง 3.3 กิโลเมตร จุดสูงสุดอยู่ที่ 312 เมตร
มอสคอสใต้ (กลุ่มเกาะล่องโลนโบะ (လောင်းလုံဘုတ်)) 13°51′N 97°55′E﻿ / ﻿13.850°N 97.917°E﻿ / 13.850; 97.917 เกาะหลักสองเกาะ ได้แก่ เกาะอะเทะโบะ (အထက်ဘုတ်ကျွန်း) ยาว 6 กิโลเมตร และเกาะเอาะโบะ (အောက်ဘုတ်ကျွန်း) ยาว 10 กิโลเมตร เรียงตัวกันในแนวเหนือ-ใต้ เกาะเงะไต (ငှက်သိုက်ကျွန်း) เป็นเกาะเล็กกว่ามาก มีความยาว 1.5 กิโลเมตร อยู่ระหว่างเกาะเอาะโบะซึ่งเป็นเกาะที่ใหญ่ที่สุดในหมู่เกาะมอสคอส กลุ่มเกาะมอสคอสใต้ล้อมรอบไปด้วยแนวปะการัง และในปี ค.ศ. 1982 มีข้อเสนอประกาศให้กลุ่มเกาะมอสคอสใต้เป็นอุทยานแห่งชาติทางทะเล กองทัพพม่ามีฐานทัพในหมู่เกาะมอสคอสใต้
แหล่งข้อมูลอื่น

Myanmar Protected Areas - Context, Current Status and Challenges
หลวงปู่ไข่ อินทสโร
ประวัติ

หลวงปู่ไข่ ท่านเป็นบุตรของนายกล่อม และ นางบัว จันทร์สัมฤทธิ์ เกิดที่ตำบลท่าไข่ อำเภอเมือง จังหวัดฉะเชิงเทรา เมื่อวันอาทิตย์ที่ 5 มิถุนายน พ.ศ. 2402 อุปสมบทเมื่อปี พ.ศ. 2422 ที่วัดลัดด่าน อำเภอแม่กลอง จังหวัดสมุทรสงคราม โดยมีพระสนิทสมณคุณ (เนตร) เจ้าอาวาสวัดบ้านแหลม จังหวัดสมุทรสงคราม เป็นพระอุปัชฌาย์ พระอาจารย์เอี่ยม วัดลัดด่าน เป็นพระกรรมวาจาจารย์ พระอาจารย์ภู่ วัดบางกะพ้อม เป็นพระอนุสาวนาจารย์  ท่านเป็นพระปฏิบัติสมถกรรมฐาน ซึ่งโบราณเรียกว่าพระรุกขมูล คือท่องจาริกไปอาศัยตามโคนไม้ในป่า มุ่งแสวงหาความหลุดพ้นท่านมีอุปนิสัยพูดน้อย เคร่งขรึม รักสันโดษ เคร่งครัดในพระธรรมวินัย ประพฤติตนตามพุทธบัญญัติทุกประการ  เมื่อมีเวลาว่างท่านก็จะสร้างพระเครื่องตะกรุด ธง และเหรียญออกแจกจ่ายแก่บรรดาลูกศิษย์ ท่านได้มาจำพรรษาอยู่ที่กรุงเทพ ณ วัดเชิงเลน (วัดบพิตรพิมุขวรวิหาร) ได้ทำการสอนพระกรรมฐานแก่บรรพชิตและฆราวาส ช่วยอนุเคราะห์แก่ผู้ที่เจ็บไข้ได้ทุกข์ บริจาคทรัพย์ส่วนตัวของท่าน ให้ และชักชวนสานุศิษย์มาร่วมทำบุญกับท่าน เช่น การสร้างพระพุทธปฏิมากร และบูรณะซ่อมแซมพระพุทธรูปของเก่าที่ชำรุดหักพังให้ดีขึ้นมาก สร้างพระไตรปิฎกโดยท่านลงมือจารใบลาน ด้วยตนเองด้วย ให้ช่างทำขึ้นบ้าง ครั้นถึงวันที่ 16 มกราคม พ.ศ. 2475 ก็ถึงแก่มรณภาพ สิริรวมอายุได้ 72 ปี พรรษา 52 พรรษา
สังคมสงเคราะห์

สังคมสงเคราะห์ศาสตร์เป็นสาขาวิชาการและวิชาชีพซึ่งมุ่งปรับปรุงคุณภาพชีวิตและความเป็นอยู่ของปัจเจกบุคคล กลุ่มหรือชุมชน โดยดำเนินการผ่านการวิจัย นโยบาย การจัดการชุมชน การปฏิบัติโดยตรง และการสอนในนามของผู้ที่ประสบความยากจนหรือผู้ที่ได้รับหรือรู้เห็นความอยุติธรรมในสังคมและการละเมิดสิทธิมนุษยชน การวิจัยมักมุ่งไปยังขอบเขต เช่น การพัฒนามนุษย์ นโยบายสังคม การบริหารสาธารณะ การประเมินผลโครงการ และการพัฒนาระหว่างประเทศและชุมชน นักสังคมสงเคราะห์จัดเป็นกลุ่มวิชาชีพท้องถิ่น ระดับชาติ ภูมิภาคและระหว่างประเทศ สังคมสงเคราะห์ ซึ่งเป็นแวดวงสหวิทยาการ ครอบคลุมทั้งทฤษฎีวิชาเศรษฐศาสตร์ การศึกษา สังคมวิทยา การแพทย์ ปรัชญา การเมืองและจิตวิทยา
ประวัติศาสตร์

มโนทัศน์การกุศลสืบย้อนไปได้ถึงครั้งโบราณกาล และการปฏิบัติสนับสนุนคนยากจนนั้นมีที่มาในหลายอารยธรรมโบราณหลักและศาสนาสากล
สังคมสงเคราะห์มีที่มาในการยกระดับทางสังคมและเศรษฐกิจซึ่งได้รับการส่งเสริมจากการปฏิวัติอุตสาหกรรม โดยเฉพาะอย่างยิ่งการที่สังคมต่อสู้เพื่อจัดการกับยากจนและปัญหาผลพวง เพราะการจัดการกับความยากจนเป็นความสนใจหลักของสังคมสงเคราะห์ระยะแรก จึงมีความเชื่อมโยงกับมโนทัศน์งานการกุศลอย่างแยกไม่ค่อยออก แต่ปัจจุบันได้มีความหมายกว้างกว่าในอดีตมาก ตัวอย่างเช่น นักสังคมสงเคราะห์สมัยใหม่มักไม่ค่อยจัดการกับปัญหาผลพวงอันเกิดจาก "ปัญหาสังคม" อื่นทั้งหลาย เช่น การเหยียดเชื้อชาติ การกีดกันทางเพศ การกลัวคนและการเลือกปฏิบัติเพราะอายุหรือความสามารถทางกายหรือจิต แต่นักสังคมสงเคราะห์สมัยใหม่หลายคนก็จัดการกับผลพวงของปัญหาเหล่านี้และปัญหาสังคมอื่นอีกมากในทุกภาคส่วนของงานบริการสังคม เช่นเดียวกับในสาขาอื่นๆ
ขณะที่สังคมสงเคราะห์ดำเนินการบนรากฐานที่เป็นวิทยาศาสตร์มากกว่าโดยมุ่งควบคุมและปฏิรูปปัจเจกบุคคล (ครั้งหนึ่ง ได้มีการสนับสนุนญัตติว่าความยากจนเป็นโรคอย่างหนึ่ง) ในสมัยปัจจุบันได้มีการใช้แนวเข้าสู่การศึกษาที่มีวิจารณญาณและเป็นองค์รวมมากขึ้นเพื่อทำความเข้าใจและแทรกแซงปัญหาสังคม ตัวอย่างเช่น สังคมสงเคราะห์ปัจจุบันได้นำไปสู่การสร้างกรอบมโนทัศน์ความยากจนใหม่ว่าเป็นปัญหาของผู้มีอันจะกินต่อผู้ไม่มีอันจะกินมากกว่าสถานะในอดีตที่เป็นโรค ความเจ็บป่วยหรือข้อบกพร่องทางศีลธรรมที่ต้องการการรักษา ซึ่งยังชี้ไปยังการพัฒนาทางประวัติศาสตร์อีกอย่างหนึ่งในวิวัฒนาการของสังคมสงเคราะห์ คือ เมื่อสังคมสงเคราะห์มีส่วนมากขึ้นในการควบคุมสังคม ก็ได้กลายมาเป็นวิชาชีพที่มุ่งเน้นการเสริมสร้างพลังทางสังคมมากขึ้น ทั้งนี้ ไม่ได้หมายความว่านักสังคมสงเคราะห์สมัยใหม่ไม่ได้ข้องเกี่ยวกับการควบคุมสังคม (พิจารณาตัวอย่างเช่น นักคุ้มครองเด็กตามกฎหมาย) และนักสังคมสงเคราะห์ส่วนมากจะตกลงว่าสังคมสงเคราะห์สมัยใหม่เป็นความตึงเครียดและการถกเถียงที่กำลังดำเนินอยู่
การพัฒนาวิชาชีพร่วมสมัย

สหพันธ์นักสังคมสงเคราะห์สากลแถลงเกี่ยวกับสังคมสงเคราะห์ปัจจุบันว่า
"สังคมสงเคราะห์อาศัยวิธีการจากงานความรู้อิงหลักฐานเป็นระบบ ซึ่งได้มาจากการวิจัยและการปฏิบัติประเมินค่า รวมทั้งความรู้ท้องถิ่นและพื้นเมืองเจาะจงต่อบริบทของมัน สังคมสงเคราะห์เล็งเห็นความซับซ้อนของปฏิสัมพันธ์ระหว่างมนุษย์กับสิ่งแวดล้อม และขีดความสามารถของมนุษย์ทั้งที่ได้รับผลกระทบจากและเปลี่ยนแปลงอิทธิพลทั้งหลายที่มีต่อเขาเหล่านั้น รวมทั้งปัจจัยทางชีว-จิตสังคม วิชาชีพสังคมสงเคราะห์ดึงทฤษฎีการพัฒนามนุษย์ ทฤษฎีสังคมและระบบสังคมเพื่อวิเคราะห์สถานการณ์ซับซ้อนและเพื่ออำนวยความสะดวกแก่การเปลี่ยนแปลงปัจเจกบุคคล องค์การ สังคมและวัฒนธรรม"
คุณสมบัติ

นักสังคมสงเคราะห์อาชีพโดยทั่วไปพิจารณาว่าผู้นั้นต้องสำเร็จปริญญา นอกจากนี้ มักต้องมีใบอนุญาตประกอบวิชาชีพหรือขึ้นทะเบียนวิชาชีพด้วย
การศึกษานักสังคมสงเคราะห์เริ่มต้นด้วยปริญญาตรีด้านสังคมสงเคราะห์ บางประเทศยังมีการสอนบัณฑิตวิทยาลัยด้านสังคมสงเคราะห์ เช่น ปริญญาโทหรือปริญญาเอก มีผู้สำเร็จการศึกษาสังคมสงเคราะห์ศึกษาหลังปริญญาเอกเพิ่มขึ้นทุกที มีการถกเถียงว่าการศึกษาสังคมสงเคราะห์ควรเป็นกระบวนการตลอดชีวิต
ในประเทศและเขตอำนาจจำนวนหนึ่ง ผู้ที่ทำงานเป็นนักสังคมสงเคราะห์ต้องขึ้นทะเบียนหรือการทำใบอนุญาตประกอบวิชาชีพและมีคุณสมบัติบังคับไว้ ส่วนในประเทศอื่น สมาคมวิชาชีพกำหนดคุณสมบัติทางวิชาการสำหรับการเข้าเป็นสมาชิก ความสำเร็จในความพยายามของหน่วยงานวิชาชีพเหล่านี้ปรากฏในข้อเท็จจริงที่ว่ามีข้อกำหนดเดียวกันรับรองโดยนายจ้างว่าจำเป็นต่อการว่าจ้าง
บทบาทของวิชาชีพ

งานหลักของนักสังคมสงเคราะห์อาชีพมีบริการหลายอย่าง เช่น การจัดการรายกรณี (เชื่อมโยงผู้ใช้บริการกับหน่วยงานและโครงการซึ่งจะเป็นไปตามความต้องการทางจิตสังคมของพวกเขา พบทั่วไปในสหรัฐอเมริกาและสหราชอาณาจักร) ให้คำปรึกษาและจิตบำบัด การจัดการบริการสังคม วิเคราะห์นโยบายสวัสดิการสังคม การพัฒนานโยบายและการปฏิบัติ การจัดการชุมชน การพัฒนาระหว่างประเทศ สังคมและชุมชน การว่าความ การสอน (ในโรงเรียนหรืองานสังคมสงเคราะห์) และการวิจัยทางสังคมและการเมือง
สถาบันทรัพยากรมนุษย์ มหาวิทยาลัยธรรมศาสตร์

| --- | --- |
Human Resources Institute,  Thammasat University

สถาปนา: 16 ธันวาคม พ.ศ. 2524
ผู้อำนวยการ: รศ.ดร.ไตรรัตน์ โภคพลากรณ์
ที่อยู่: ศูนย์ท่าพระจันทร์  2 ถนนพระจันทร์ แขวงพระบรมมหาราชวัง เขตพระนคร กรุงเทพมหานคร 10200
วารสาร: วารสารทรัพยากรมนุษย์
เว็บไซต์: http://www.hri.tu.ac.th
สถาบันทรัพยากรมนุษย์ มหาวิทยาลัยธรรมศาสตร์ (สทม.) ก่อตั้งขึ้นเมื่อวันที่ 16 ธันวาคม พ.ศ. 2524 เป็นสถาบันในกลุ่มวิจัยเฉพาะด้านและฝึกอบรมของมหาวิทยาลัยธรรมศาสตร์ มีบทบาท ภาระหน้าที่ ในการดำเนินการวิจัย การฝึกอบรม สัมมนา เผยแพร่ข้อมูลทางวิชาการ และผลงานวิจัย รวมทั้ง การให้บริการด้านการให้คำปรึกษาแนะนำแก่หน่วยงานต่าง ๆ โดยเน้นถึงปัญหาทางด้านทรัพยากรมนุษย์ ผู้อำนวยการสถาบันคนปัจจุบัน คือ   รศ.ดร.ไตรรัตน์ โภคพลากรณ์
วัตถุประสงค์ของสถาบันทรัพยากรมนุษย์

เพื่อศึกษาวิจัยสภาพและปัญหาทรัพยากรมนุษย์ในประเทศไทย
เพื่อเผยแพร่ข้อมูล และให้ความรู้ทางวิชาการแก่ผู้เกี่ยวข้อง และผู้สนใจโดยทั่วกัน
เพื่อจัดให้มีการศึกษาในระดับสูงในลักษณะสาขาวิชาซึ่งเกี่ยวข้องกับทรัพยากรมนุษย์ในมหาวิทยาลัยธรรมศาสตร์
กิจกรรมด้านต่าง ๆ

งานวิจัยและคลังข้อมูล
งานสัมมนาและเผยแพร่
งานฝึกอบรมและพัฒนาบุคลากรในหน่วยงาน
งานให้คำปรึกษา
งานที่ปรึกษาและพัฒนาระบบงาน
งานโครงการสมาชิกสถาบันทรัพยากรมนุษย์
งานโครงการพัฒนา Webpage
รางวัลนักทรัพยากรมนุษย์ดีเด่นแห่งประเทศไทย

สถาบันทรัพยากรมนุษย์ มหาวิทยาลัยธรรมศาสตร์ได้ริเริ่ม รางวัลนักทรัพยากรมนุษย์ดีเด่นแห่งประเทศไทย (Thailand Top 100 HR) ขึ้นเป็นครั้งแรก ในปี พ.ศ. 2550 โดยจะจัดให้มีการมอบรางวัลนี้เป็นประจำทุก 2 ปี เพื่อยกย่องนักทรัพยากรมนุษย์ตัวอย่างของประเทศซึ่งมีผลงานเป็นที่ประจักษ์ ในเรื่องการพัฒนาทรัพยากรมนุษย์ขององค์การและสังคม พร้อมที่จะถ่ายทอดประสบการณ์สู่สาธารณะ เพื่อกระตุ้นให้สังคมไทยตระหนักถึงบทบาทและหน้าที่ในการพัฒนาทรัพยากรมนุษย์ ขององค์การและประเทศ ในปีแรกได้จัดพิธีมอบรางวัลนี้แก่นักทรัพยากรมนุษย์ดีเด่นแห่งประเทศไทย จำนวน 45 ท่าน ณ หอประชุมศรีบูรพา มหาวิทยาลัยธรรมศาสตร์ ท่าพระจันทร์ เมื่อวันที่ 29 มิถุนายน พ.ศ. 2550 โดยมีผู้ได้รับรางวัล ได้แก่ นายบัณฑูร ล่ำซำ นายประเสริฐ บุญสัมพันธ์ พล.ต.อ.วสิษฐ เดชกุญชร นายสถิตย์ ลิ่มพงศ์พันธุ์ นายพารณ อิศรเสนา ณ อยุธยา เป็นต้น
ในปี พ.ศ. 2552 สถาบันทรัพยากรมนุษย์กำหนดที่จะจัดพิธีมอบรางวัลนักทรัพยากรมนุษย์ดีเด่นแห่งประเทศไทยครั้ง ที่ 2 โดยจะมีการมอบรางวัลแก่นักทรัพยากรมนุษย์ดีเด่นอีก 55 ท่าน เพื่อมีนักทรัพยากรมนุษย์ดีเด่นครบ 100 ท่านตามโครงการที่วางไว้
ผู้อำนวยการสถาบัน

นับแต่มีการจัดตั้งสถาบันทรัพยากรมนุษย์ถึงปัจจุบัน มีผู้อำนวยการสถาบัน จำนวน 6 คน คือ
รองศาสตราจารย์ ดร.จีระ หงส์ลดารมภ์ (พฤศจิกายน พ.ศ. 2524 – มกราคม พ.ศ. 2539)
รองศาสตราจารย์ ดร.จุลชีพ ชินวรรโณ  (มกราคม พ.ศ. 2539 – เมษายน พ.ศ. 2541)
รองศาสตราจารย์ สุปราณี ศรีฉัตราภิมุข  (กรกฎาคม พ.ศ. 2541 – กรกฎาคม พ.ศ. 2547)
รองศาสตราจารย์ สมชัย ศรีสุทธิยากร (กรกฎาคม – ธันวาคม พ.ศ. 2547)
รองศาสตราจารย์ ไว จามรมาน (มกราคม พ.ศ. 2548 – สิงหาคม พ.ศ. 2554)
รองศาสตราจารย์ ดร.พิภพ  อุดร (กันยายน พ.ศ. 2548 – สิงหาคม 2557  )
รองศาสตราจารย์ ดร.ไตรรัตน์ โภคพลากรณ์ (กันยายน พ.ศ. 2557 – ปัจจุบัน)
โครงสร้างของสถาบันทรัพยากรมนุษย์

สถาบันฯ มีโครงสร้างการบริหารตามแนวทางโครงสร้างสถาบันวิจัยของมหาวิทยาลัย  ดังนี้
สำนักงานเลขานุการสถาบันฯ มีเลขานุการสถาบันฯ ดูแลรับผิดชอบ แบ่งงานเป็น 2 งาน โดยมีหัวหน้างานดูแล คือ
งานบริหารและธุรการ ซึ่งประกอบด้วย 6 หน่วยงานย่อย ได้แก่ หน่วยสารบรรณและงานพิมพ์ หน่วยการเจ้าหน้าที่ หน่วยการเงิน บัญชี และงบประมาณ หน่วยวิเคราะห์นโยบายและแผน  หน่วยพัสดุ อาคาร และสถานที่ และ หน่วยวิเทศสัมพันธ์  โดยมีภาระงานในการบริหารและดำเนินงานในภารกิจของสถาบันฯ ตามขอบเขตภาระหน้าที่ขององค์การ
งานบริการวิชาการ ซึ่งประกอบด้วย 6 หน่วยงานย่อย ได้แก่ หน่วยฝึกอบรมและสัมมนา  หน่วยที่ปรึกษาและพัฒนาระบบงาน หน่วยเผยแพร่ข้อมูลสมาชิก หน่วยบริการงานวิจัย หน่วยคลังข้อมูล และหน่วยเทคโนโลยีและสารสนเทศ โดยมีภาระงานในการให้บริการสังคมด้านการฝึกอบรมสัมมนาวิชาการ การให้คำปรึกษาและพัฒนาระบบงานแก่หน่วยงานภายนอก การเปิดรับสมาชิกและเผยแพร่ข้อมูลและผลงานวิจัยแก่สมาชิกทั้งในรูปเอกสารสิ่งพิมพ์ และเผยแพร่ข้อมูลผ่านทางเว็บไซต์ของสถาบันฯ
ฝ่ายวิจัย มีหัวหน้าฝ่ายวิจัยดูแลรับผิดชอบ การรับมอบหมายงานขึ้นตรงต่อผู้อำนวยการสถาบัน มีภาระงานในการดำเนินโครงการวิจัยต่าง ๆ ที่เกี่ยวข้องกับทรัพยากรมนุษย์  ทั้งการวิจัยในประเทศและการวิจัยระหว่างประเทศ
สถาบันฯ มีบุคลากรทั้งสิ้น 18 คน เป็นข้าราชการ จำนวน 14  คน พนักงานตำแหน่งนักวิจัย 1 คน และลูกจ้างประจำ 3 คน ในจำนวนนี้มีนักวิจัย 4 คน
สถาบันทรัพยากรมนุษย์ เป็นแหล่งข้อมูลทางวิชาการ ข่าวสาร เอกสารการวิจัย และสิ่งพิมพ์ต่าง ๆ มากมาย และหลากหลาย จึงได้จัดตั้งโครงการสมาชิกสถาบันทรัพยากรมนุษย์ขึ้น ทั้งนี้มีวัตถุประสงค์เพื่อเผยแพร่ความรู้ทางวิชาการอันเกี่ยวข้องกับการพัฒนาทรัพยากรมนุษย์ รวมทั้งเพื่อเผยแพร่ข้อมูลข่าวสารด้านการวางแผน และการวิจัยด้านทรัพยากรมนุษย์ ตลอดจน เพื่อประชาสัมพันธ์กิจกรรมต่าง ๆ ของสถาบัน โดยรับสมัครสมาชิกเป็นรายปีจากฝ่ายบุคคล และฝ่ายต่าง ๆ ของหน่วยงานภาคเอกชน สถาบันการศึกษา ส่วนราชการ รัฐวิสาหกิจ  และบุคคลทั่วไป
สถาบันฯ จะจัดส่งเอกสารให้แก่สมาชิกทุก ๆ 2 เดือน ได้แก่ เอกสารทางวิชาการต่าง ๆ จดหมายข่าวสถาบัน และคำปรึกษาแนะนำทางด้านข้อมูล การวางแผน  รวมทั้งข่าวสารกิจกรรมของสถาบันฯ ปัจจุบันสถาบันฯ มีสมาชิกอยู่มากกว่า 150 ราย
รายชื่อโรงเรียนในจังหวัดแม่ฮ่องสอน

หน้านี้รวบรวมรายชื่อโรงเรียนในจังหวัดแม่ฮ่องสอน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
ภาพรวม

โรงเรียนสังกัดสำนักงานคณะกรรมการการศึกษาขั้นพื้นฐานและองค์กรปกครองส่วนท้องถิ่นในจังหวัดแม่ฮ่องสอนที่เปิดสอนถึงมัธยมศึกษาตอนปลาย
 สังกัดสำนักงานคณะกรรมการการศึกษาขั้นพื้นฐาน (สหวิทยาเขตกลุ่มดอยกองมู)
 สังกัดสำนักงานคณะกรรมการการศึกษาขั้นพื้นฐาน (สหวิทยาเขตกลุ่มดอยช้าง)
 สังกัดสำนักงานคณะกรรมการการศึกษาขั้นพื้นฐาน (สำนักงานเขตพื้นที่การศึกษาประถมศึกษา)
 สังกัดเทศบาลเมืองแม่ฮ่องสอน
จังหวัดแม่ฮ่องสอนมีโรงเรียนทั้งหมด 339 โรงเรียน โดยแบ่งตามสังกัดและอำเภอที่ตั้งดังนี้
| อำเภอ | สพฐ> .สพม. | สพฐ> .สพป. | สพฐ> .สศศ. | สพฐ> .รวม | อปท> .อปท. | สช> .สช. | สาธิต | อื่น ๆ | รวมทุกสังกัด |
| --- | --- | --- | --- | --- | --- | --- | --- | --- | --- |
| เมืองแม่ฮ่องสอน | 1 | 50 | 1 | 52 | 4 | 2 | - | - | 58 |
| ขุนยวม | 1 | 30 | - | 31 | 1 | 1 | - | - | 33 |
| ปางมะผ้า | 1 | 22 | - | 23 | - | - | - | - | 23 |
| ปาย | 1 | 32 | 1 | 34 | 1 | 1 | - | - | 36 |
| แม่ลาน้อย | 1 | 56 | 1 | 58 | 3 | - | - | - | 61 |
| แม่สะเรียง | 1 | 63 | - | 64 | 2 | 2 | - | - | 68 |
| สบเมย | 2 | 58 | - | 60 | - | - | - | - | 60 |
| รวม | 8 | 311 | 3 | 322 | 11 | 6 | - | - | 339 |
รายชื่อโรงเรียนในจังหวัดแม่ฮ่องสอนแบ่งตามสังกัด

ในส่วนนี้จะจำแนกโรงเรียนในจังหวัดแม่ฮ่องสอนตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน (สพฐ.) จังหวัดแม่ฮ่องสอนอยู่ในพื้นที่ของเขตพื้นที่การศึกษามัธยมศึกษาแม่ฮ่องสอน และมีเขตพื้นที่การศึกษาประถมศึกษาจำนวน 2 เขต
องค์กรปกครองส่วนท้องถิ่น (อปท.)
สำนักงานคณะกรรมการการศึกษาเอกชน (สช.)
โรงเรียนสังกัดอื่น ๆ เช่น โรงเรียนตำรวจตระเวนชายแดน โรงเรียนพระปริยัติธรรม และโรงเรียนกีฬาในสังกัดมหาวิทยาลัยการกีฬาแห่งชาติ เป็นต้น
รายชื่อโรงเรียนในจังหวัดแม่ฮ่องสอนแบ่งตามสังกัด > สำนักงานคณะกรรมการการศึกษาขั้นพื้นฐาน

จังหวัดแม่ฮ่องสอนมีโรงเรียนสังกัด สพฐ. จำนวน 322 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาแม่ฮ่องสอน (สพม.แม่ฮ่องสอน) จำนวน 8 โรงเรียน โรงเรียนสังกัดสำนักงานเขตพื้นที่การศึกษาประถมศึกษาแม่ฮ่องสอนทั้ง 2 เขตจำนวน 311 โรงเรียน และโรงเรียนสังกัดสำนักบริหารงานการศึกษาพิเศษ 3 โรงเรียน
เขตพื้นที่การศึกษาประถมศึกษาของจังหวัดแม่ฮ่องสอนแบ่งดังนี้
สำนักงานเขตพื้นที่การศึกษาประถมศึกษาแม่ฮ่องสอน เขต 1 (สพป.แม่ฮ่องสอน เขต 1) ประกอบด้วยอำเภอเมืองแม่ฮ่องสอน อำเภอปางมะผ้า อำเภอปาย และอำเภอขุนยวม
สำนักงานเขตพื้นที่การศึกษาประถมศึกษาแม่ฮ่องสอน เขต 2 (สพป.แม่ฮ่องสอน เขต 2) ประกอบด้วยอำเภอแม่ลาน้อย อำเภอแม่สะเรียง และอำเภอสบเมย
รายชื่อโรงเรียนในจังหวัดแม่ฮ่องสอนแบ่งตามสังกัด > สำนักงานคณะกรรมการการศึกษาขั้นพื้นฐาน > สำนักงานเขตพื้นที่การศึกษามัธยมศึกษาแม่ฮ่องสอน

จังหวัดแม่ฮ่องสอนอยู่ในเขตพื้นที่การศึกษามัธยมศึกษาแม่ฮ่องสอน และมีโรงเรียนในสังกัดจำนวน 8 โรงเรียน โดยจัดอยู่ใน 2 สหวิทยาเขตได้แก่ได้แก่
สหวิทยาเขตกลุ่มดอยกองมู รับผิดชอบโรงเรียนในอำเภอเมืองแม่ฮ่องสอน อำเภอปาย อำเภอปางมะผ้า และอำเภอขุนยวม
สหวิทยาเขตกลุ่มดอยช้าง รับผิดชอบโรงเรียนในอำเภอแม่สะเรียง อำเภอแม่ลาน้อย และอำเภอสบเมย
| โรงเรียน | สหวิทยาเขต | ตำบล | อำเภอ | ระดับชั้น |
| --- | --- | --- | --- | --- |
| โรงเรียนขุนยวมวิทยา | กลุ่มดอยกองมู | ขุนยวม | ขุนยวม | 34 !มัธยมศึกษา |
| โรงเรียนเฉลิมรัชวิทยาคม | กลุ่มดอยช้าง | กองก๋อย | สบเมย | 34 !มัธยมศึกษา |
| โรงเรียนปางมะผ้าพิทยาสรรพ์ | กลุ่มดอยกองมู | สบป่อง | ปางมะผ้า | 34 !มัธยมศึกษา |
| โรงเรียนปายวิทยาคาร | กลุ่มดอยกองมู | เวียงใต้ | ปาย | 34 !มัธยมศึกษา |
| โรงเรียนแม่ลาน้อยดรุณสิกข์ | กลุ่มดอยช้าง | แม่ลาน้อย | แม่ลาน้อย | 34 !มัธยมศึกษา |
| โรงเรียนแม่สะเรียง "บริพัตรศึกษา" | กลุ่มดอยช้าง | บ้านกาศ | แม่สะเรียง | 34 !มัธยมศึกษา |
| โรงเรียนสบเมยวิทยาคม | กลุ่มดอยช้าง | แม่คะตวน | สบเมย | 34 !มัธยมศึกษา |
| โรงเรียนห้องสอนศึกษา ในพระอุปถัมภ์ฯ | กลุ่มดอยกองมู | จองคำ | เมืองแม่ฮ่องสอน | 34 !มัธยมศึกษา |
รายชื่อโรงเรียนในจังหวัดแม่ฮ่องสอนแบ่งตามสังกัด > สำนักงานคณะกรรมการการศึกษาขั้นพื้นฐาน > สำนักบริหารงานการศีกษาพิเศษ

จังหวัดแม่ฮ่องสอนมีโรงเรียนสังกัดสำนักบริหารงานการศึกษาพิเศษ 3 โรงเรียนได้แก่
| โรงเรียน | ตำบล | อำเภอ | ระดับชั้น |
| --- | --- | --- | --- |
| โรงเรียนราชประชานุเคราะห์ 21 | แม่ลาน้อย | แม่ลาน้อย |  |
| โรงเรียนราชประชานุเคราะห์ 22 | แม่นาเติง | ปาย |  |
| โรงเรียนราชประชานุเคราะห์ 59 | ปางหมู | เมืองแม่ฮ่องสอน |  |
รายชื่อโรงเรียนในจังหวัดแม่ฮ่องสอนแบ่งตามสังกัด > องค์กรปกครองส่วนท้องถิ่น

จังหวัดแม่ฮ่องสอนมีโรงเรียนสังกัดองค์กรปกครองส่วนท้องถิ่น 11 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดแม่ฮ่องสอน (1 โรงเรียน) เทศบาลเมืองแม่ฮ่องสอน (3 โรงเรียน) เทศบาลตำบล 4 แห่ง และองค์การบริหารส่วนตำบล 1 แห่ง
| องค์กรปกครองส่วนท้องถิ่น | โรงเรียน | ตำบล | อำเภอ | ระดับชั้น |
| --- | --- | --- | --- | --- |
| องค์การบริหารส่วนจังหวัดแม่ฮ่องสอน | โรงเรียนองค์การบริหารส่วนจังหวัดบ้านจองคำ | จองคำ | เมืองแม่ฮ่องสอน | 13 !อนุบาล–มัธยมศึกษาตอนต้น |
| เทศบาลเมืองแม่ฮ่องสอน | โรงเรียนเทศบาล 2 เฉลิมพระเกียรติ | จองคำ | เมืองแม่ฮ่องสอน | 11 !อนุบาล |
| เทศบาลเมืองแม่ฮ่องสอน | โรงเรียนเทศบาลเมืองแม่ฮ่องสอน | จองคำ | เมืองแม่ฮ่องสอน | 34 !มัธยมศึกษา |
| เทศบาลเมืองแม่ฮ่องสอน | โรงเรียนเทศบาลเมืองแม่ฮ่องสอน (เทศบาล 3 แผนกประถมศึกษา) | จองคำ | เมืองแม่ฮ่องสอน | 22 !ประถมศึกษา |
| เทศบาลตำบลขุนยวม | โรงเรียนเทศบาลตำบลขุนยวม | ขุนยวม | ขุนยวม | 12 !อนุบาล–ประถมศึกษา |
| เทศบาลตำบลปาย | โรงเรียนอนุบาลเทศบาลตำบลปาย | เวียงใต้ | ปาย | 11 !อนุบาล |
| เทศบาลตำบลแม่ยวม | โรงเรียนอนุบาลเทศบาลตำบลแม่ยวม | แม่ยวม | แม่สะเรียง | 12 !อนุบาล–ประถมศึกษา |
| เทศบาลตำบลแม่ลาน้อย | โรงเรียนไท่จง (เทศบาล 3) | แม่ลาน้อย | แม่ลาน้อย | 33 !มัธยมศึกษา |
| เทศบาลตำบลแม่ลาน้อย | โรงเรียนร่มฉัตรวิทยา (เทศบาล 2) | แม่ลาน้อย | แม่ลาน้อย | 22 !ประถมศึกษา |
| เทศบาลตำบลแม่ลาน้อย | โรงเรียนอนุบาลเทศบาลตำบลแม่ลาน้อย | แม่ลาน้อย | แม่ลาน้อย | 11 !อนุบาล |
| องค์การบริหารส่วนตำบลบ้านกาศ | โรงเรียนอนุบาลตำบลบ้านกาศ | บ้านกาศ | แม่สะเรียง | 11 !อนุบาล |
รายชื่อโรงเรียนในจังหวัดแม่ฮ่องสอนแบ่งตามสังกัด > สำนักงานคณะกรรมการการศึกษาเอกชน

โรงเรียนเอกชนในจังหวัดแม่ฮ่องสอนซึ่งสังกัดสำนักงานคณะกรรมการการศึกษาเอกชนมีจำนวน 6 โรงเรียน
| โรงเรียน | ตำบล | อำเภอ | ระดับชั้น |
| --- | --- | --- | --- |
| โรงเรียนพุทธเกษตร | ขุนยวม | ขุนยวม | 03 !เตรียมอนุบาล–มัธยมศึกษาตอนต้น |
| โรงเรียนอนุบาลกฤษณพรรณ | บ้านกาศ | แม่สะเรียง | 01 !เตรียมอนุบาล–อนุบาล |
| โรงเรียนอนุบาลจรัสศรี | จองคำ | เมืองแม่ฮ่องสอน | 11 !อนุบาล |
| โรงเรียนอนุบาลธารทิพย์ | บ้านกาศ | แม่สะเรียง | 02 !เตรียมอนุบาล–ประถมศึกษา |
| โรงเรียนอนุบาลบรรณวิทย์ | จองคำ | เมืองแม่ฮ่องสอน | 12 !อนุบาล–ประถมศึกษา |
| โรงเรียนอนุบาลสิริอัมพร | เวียงใต้ | ปาย | 13 !อนุบาล–มัธยมศึกษาตอนต้น |
รายชื่อโรงเรียนในจังหวัดแม่ฮ่องสอนแบ่งตามที่ตั้ง

ในส่วนนี้จะจำแนกโรงเรียนในจังหวัดแม่ฮ่องสอนตามอำเภอที่ตั้งของโรงเรียน โดยสีพื้นหลังของแต่ละแถวแสดงสังกัดของโรงเรียน
โรงเรียนสังกัดสำนักงานเขตพื้นที่การศึกษาประถมศึกษาแม่ฮ่องสอนเขต 1–2 (สำนักงานคณะกรรมการการศึกษาขั้นพื้นฐาน)
โรงเรียนสังกัดสำนักงานเขตพื้นที่การศึกษามัธยมศึกษา แม่ฮ่องสอน (สำนักงานคณะกรรมการการศึกษาขั้นพื้นฐาน)
โรงเรียนสังกัดสำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน
โรงเรียนสังกัดสำนักงานคณะกรรมการการศึกษาเอกชน
โรงเรียนสังกัดองค์กรปกครองส่วนท้องถิ่น
โรงเรียนสังกัดอื่น ๆ
รายชื่อโรงเรียนในจังหวัดแม่ฮ่องสอนแบ่งตามที่ตั้ง > อำเภอขุนยวม

อำเภอขุนยวมมี 33 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาแม่ฮ่องสอนเขต 1 จำนวน 30 โรงเรียน สังกัดสำนักงานคณะกรรมการการศึกษาเอกชน 1 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน และสังกัดเทศบาลตำบลขุนยวม 1 โรงเรียน
| โรงเรียน | ตำบล | ระดับชั้น | สังกัด |
| --- | --- | --- | --- |
| โรงเรียนขุนยวม | ขุนยวม | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนขุนยวมวิทยา | ขุนยวม | 34 !มัธยมศึกษา | สพม.34 |
| โรงเรียนเขตพื้นที่การศึกษาอำเภอขุนยวม | ขุนยวม | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนชุมชนต่อแพวิทยา | แม่เงา | 13 !อนุบาล–มัธยมศึกษาตอนต้น | สพป.แม่ฮ่องสอน เขต 1 |
| โรงเรียนชุมชนบ้านเมืองปอน | เมืองปอน | 13 !อนุบาล–มัธยมศึกษาตอนต้น | สพป.แม่ฮ่องสอน เขต 1 |
| โรงเรียน ตชด. บำรุงที่ 60 | แม่เงา | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนเทศบาลตำบลขุนยวม | ขุนยวม | 12 !อนุบาล–ประถมศึกษา | ทต.ขุนยวม |
| โรงเรียนบ้านคำสุข | แม่อูคอ | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านท่าหินส้ม | เมืองปอน | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านนางิ้ว | แม่อูคอ | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านปางตอง | แม่อูคอ | 13 !อนุบาล–มัธยมศึกษาตอนต้น | สพป.แม่ฮ่องสอน เขต 1 |
| โรงเรียนบ้านพัฒนา | แม่อูคอ | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านมะหินหลวง | เมืองปอน | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่กิ๊ | แม่กิ๊ | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่โกปี่ | แม่ยวมน้อย | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่โข่จู | เมืองปอน | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่แจ๊ะ | แม่ยวมน้อย | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่ลาก๊ะ | เมืองปอน | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่สะเป่ใต้ | ขุนยวม | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่สุริน | ขุนยวม | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่หาด | แม่ยวมน้อย | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่ออ | แม่ยวมน้อย | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่อูคอ | แม่อูคอ | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านแม่อูคอหลวง | แม่อูคอ | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านหนองแห้ง | เมืองปอน | 13 !อนุบาล–มัธยมศึกษาตอนต้น | สพป.แม่ฮ่องสอน เขต 1 |
| โรงเรียนบ้านห้วยนา | แม่เงา | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านห้วยส้าน | แม่กิ๊ | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านหว่าน้อย | แม่ยวมน้อย | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านหัวปอน | แม่ยวมน้อย | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนบ้านหัวแม่สุริน | แม่อูคอ | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนพุทธเกษตร | ขุนยวม | 03 !เตรียมอนุบาล–มัธยมศึกษาตอนต้น | สช. |
| โรงเรียนห้วยต้นนุ่นวิทยา | แม่เงา | 12 !อนุบาล–ประถมศึกษา | สพป.แม่ฮ่องสอน เขต 1 |
| โรงเรียนอนุบาลขุนยวม | ขุนยวม | 12 !อนุบาล–ประถมศึกษา | สพป.แม่ฮ่องสอน เขต 1 |